(124) 
PIÈCE JUSTIFICATIVE. 
Les Béghines du grant couvent en la paroisse S. Jehan. 
Nous, mayeur et eschevins de la ville de Saint Aumer, 
avons veu et dilligemment visité les anciens usaiges des 
Béghines du grand couvent, dont la maison et habitation 
est assize sur le rivière de l’estat en la paroisse saint Jehan 
de ceste ville; et sont telz qui s'ensuivent : 
Premièrement, les Béghines dudit couvent doivent tous 
les jours ouir messe, se elles n’ont empeschement … … par 
maladie ou par aucune autre cause raisonnable. 
Item tous les dimenches de lan et toutes les festes doivent 
aler au sermon, à la grande messe et aux vespres, se elles 
n'ont empeschement, comme dessus est dit. 
Item elles yront aussi aux matines et toutes ensemble 
pour oster toutes suspicions et occasions, de aler ailleurs, 
sauf que en le maison demourront trois ou quatre disans 
leurs heures et dévotions, dont l’une soit tousjours des plus 
discrettes, et ce afin que le maison ne demeure sans garde, 
et que mal n’y avieingne; et serviront à ce toutes aussi bien 
le maistresse que les autres chascune à son net 
Item quand elles sont à leur égli 
elles doivent estre ensemble en un siège, afin que on puist 
de légier veir lesquelles y sont et lesquelles non. 
Item toutes celles qui scevent leurs heures de Nostre 
Dame, les doivent dire et qui ne les scet, si dire pour ses 
heures pater noster et oraisons selonc se dévotion. 
